หนูเป็นคนดูดบุหรี่มาตั้งแต่อายุ15 ตอนนี้รู้สึกว่าหายใจไม่ทั่วปอด หายใจที่เหมือนต้องสูดอากาศแรงๆเข้าไปในปอด อาการแบบนี้หมายความว่าไงค่ะ
สวัสดีค่ะ การสูบบุหรี่จัดติดต่อกันเป็นเวลานานนั้น อาจเพิ่มความเสี่ยงการเป็นภาวะถุงลมโป่งพอง มะเร็งปอด และเสี่ยงต่อการติดเชื้อในทางเดินหายใจได้มากและรุนแรงกว่าคนทั่วไปไม่แน่ใจว่าตอนนี้อายุเท่าไรและสูบมากี่ปี วันละกี่ซอง ซึ่งจริงๆแล้วอาการที่เกิดขึ้นก็อาจจะสัมพันธ์หรือไม่สัมพันธ์กับการสูบบุหรี่ก็ได้ โดยหากสัมพันธ์กับเรื่องของการสูบบุหรี่นั้นอาจจะเกิดจากหลอดลมตีบแคบ หรือมีหลอดลมไวผิดปกติจากการสัมผัสควันบุหรี่นานๆ หรือมีภาวะถุงลมโป่งพองแล้ว เป็นต้น สาเหตุอื่นๆเช่น ปอดติดเชื้อ โรคหัวใจขาดเลือด โรคไทรอยด์ทำงานมากผิดปกติ การอยู่ในที่ที่มีฝุ่นควันมาก ภูมิแพ้จมูก เป็นต้นเบื้องต้นอยู่ในที่ที่อากาศถ่ายเทดี งดการออกแรงหนัก และที่สำคัญที่สุดก็คือการงดหรือลดการสูบบุหรี่ค่ะควรไปพบแพทย์หากอาการเป็นมากขึ้นไม่ทุเลาเมื่อพักหรืองดบุหรี่ หรือถ้าตอนนี้หอบเหนื่อยมาก หายใจไม่ทัน แน่นอก ควรรีบไป